Diari Oficial de la Generalitat Valenciana


Sumari del DOGV 3655, del 29-12-1999 (1999/10890)

ORDRE de 16 de novembre de 1999, de la Conselleria d'Agricultura, Pesca i Alimentació, per la qual es convoca el IV Premi Iniciativa Agrària Jove, i s'aproven les bases per a concórrer-hi.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3655

Data del DOGV
:   29-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10098


Data del document
:   16-11-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

 Descriptors 

:   * investigació agronòmica
    * premi cultural
    * distinció honorífica

ORDRE de 16 de novembre de 1999, de la Conselleria d'Agricultura, Pesca i Alimentació, per la qual es convoca el IV Premi Iniciativa Agrària Jove, i s'aproven les bases per a concórrer-hi. [1999/X10447]
  
Després dels convocatòries dels Premis Iniciativa Agrària Jove dels anys anteriors i atès que s'ha constatat la bona acceptació de l'empresariat agrari jove en acudir a aquestes convocatòries, es pot afirmar que els objectius que les van impulsar han quedat totalment coberts.
  
En l'exercici de l'any 2000 es considera convenient continuar amb la convocatòria d'aquests premis, que tan bona acollida ha tingut, ja que el seu objectiu fonamental, fomentar entre la joventut les iniciatives empresarials agràries com a mesura d'ajuda a la modernització dels estructures agràries de la Comunitat Valenciana, continua vigent.
  
Per això, fent ús dels atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer. Convocatòria
  
La Conselleria d'Agricultura, Pesca i Alimentació convoca el IV Premi Iniciativa Agrària Jove any 2000, i aprova les bases per les quals es regirà aquesta convocatòria, que figuren en l'annex I d'aquesta ordre.
  
Segon. Finançament
  
Els premis estaran finançats a càrrec del capítol IV del programa 711.10, línia 2069, dels pressupostos de la Generalitat Valenciana per a l'any 2000.
  
L'import global màxim per a l'any 2000, sobre la base del projecte de llei de pressupostos per a aquell exercici remés pel Govern Valencià a les Corts, serà de 4.000.000 de pessetes (24.040,48 euros).
  
De conformitat amb el que es disposa en l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, la concessió de les subvencions estarà condicionada a l'existència en els pressupostos de l'any 2000 de crèdit adequat i suficient per a això.
  
Així mateix, segons l'ordre mencionada, tots els actes dictats s'entendran condicionats al fet que, en dictar la resolució de concessió, subsistisquen les mateixes circumstàncies de fet i de dret existents en el moment en què es van produir aquells actes.
  
Tercer. Exoneració de l'acreditació d'obligacions fiscals i de la Seguretat Social
  
D'acord amb el que es disposa en l'Ordre de 30 de maig de 1996, de la Conselleria d'Economia i Hisenda, sobre la forma en què els beneficiaris de subvencions han d'acreditar l'exigència prevista en l'article 47.7 del text refós de la Llei d'Hisenda Pública de la Generalitat Valenciana, els beneficiaris de subvencions a càrrec dels pressupostos de la Generalitat Valenciana estan obligats a acreditar que es troben al corrent de les seues obligacions tributàries i de la Seguretat Social, en relació amb el moment en què finalitze el termini de presentació de sol·licituds i de la forma que estableixen els articles 7, 8 i 9 del Reial Decret 390/1996, d'1 de març.
  
Queden exonerades les línies de subvenció que s'esmenten en l'annex de la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia i Hisenda. Segons aquesta mateixa resolució, les exoneracions no seran d'aplicació quan el beneficiari de l'ajuda siga una persona jurídica ni quan l'import total de l'ajuda concedida a un beneficiari, persona física o jurídica, supere els cinc milions de pessetes.
  
DISPOSICIONS FINALS
  
Primera
  
Contra aquesta ordre, que posa fi a la via administrativa, podrà interposar-se un recurs contenciós administratiu, en el termini de dos mesos comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 16 de novembre de 1999
  
La consellera d'Agricultura, Pesca i Alimentació,
  
M. ÀNGELS RAMON-LLIN I MARTÍNEZ
  
ANNEX
  
Bases del IV Premi Iniciativa Agrària Jove
  
Primera. Naturalesa i objecte de la convocatòria
  
Es convoca el IV Premi Iniciativa Agrària Jove. L'objecte d'aquesta convocatòria és la concessió d'un màxim de tres premis a les iniciatives agràries dels joves valencians.
  
Segona. Objectius
  
L'objectiu general d'aquests premis és la promoció de l'activitat agrària entre la joventut rural a fi de millorar les estructures de l'agricultura valenciana i, al mateix temps, evitar l'èxode dels joves cap a d'altres sectors de l'activitat econòmica o cap a les ciutats en detriment del medi rural.
  
Tercera. Aspirants
  
Podran concórrer a l'obtenció d'aquest premi les persones físiques (individuals o en equips) menors de 40 anys, així com les persones jurídiques el capital social de les quals corresponga en una majoria igual o superior al 50% a persones menors de 40 anys, sempre que siguen residents en la Comunitat Valenciana, que les seues explotacions agràries estiguen ubicades en la Comunitat Valenciana i que s'hagen incorporat a l'activitat agrària en els últims deu anys (des de 1990).
  
No podran presentar-se les persones que van ser premiades en les anteriors convocatòries.
  
Quarta. Requisits, fórmules i terminis
  
Els aspirants han de presentar una sol·licitud segons el model adjunt, en la qual s'expressaran les qüestions següents, que serviran de criteri per a valorar les diverses candidatures:
  
1. Dades d'identificació de l'aspirant
  
2. Ubicació física de l'explotació agrària
  
3. Formació agrària
  
Gestió de llibres de comptabilitat
  
Pertinença a cooperativa, societat agrària de transformació (SAT) o organitzacions de productors.
  
6. Memòria de l'activitat a què es dedica l'explotació agrària, amb un màxim de 6 fulls mecanografiats a 2 espais, que inclourà:
  
7. Data d'inici de l'activitat
  
8. Programa agrari aplicat. Situació actual. Idoneïtat amb la política agrària comunitària, mà d'obra ocupada i mà d'obra que ha creat l'explotació.
  
9. Esforç inversor. Subvencions que rep. Préstecs i aportació pròpia.
  
El termini de presentació de sol·licituds conclourà el 24 de març de l'any 2000 i es podran presentar en el Registre General de la Conselleria d'Agricultura, Pesca i Alimentació, c/Amadeu de Savoia, 2, 46944 València, o per qualsevol dels mitjans establits en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Cinquena. Jurat
  
El jurat, presidit per la consellera d'Agricultura, Pesca i Alimentació, estarà format per un nombre de membres que oscil·le entre sis i deu, designats per la Conselleria d'Agricultura, Pesca i Alimentació entre tècnics i personalitats rellevants en l'agricultura valenciana.
  
Actuarà com a secretari del jurat, amb veu però sense vot, el cap del Servei d'Estudis Agraris i Comunitaris de la Conselleria d'Agricultura, Pesca i Alimentació.
  
El jurat podrà delegar en el cap de l'oficina comarcal de la Conselleria d'Agricultura, Pesca i Alimentació on estiga ubicada l'explotació agrària perquè certifique les qüestions de la base quarta i emeta un informe.
  
Sisena. Quantia dels premis
  
Els premis tindran una dotació econòmica de 2.500.000 pessetes (15.025,30 euros), 1.000.000 de pessetes (6.010,12 euros) i 500.000 pessetes (3.005,06 euros) per al primer, segon i tercer premi respectivament.
  
Si el jurat decidira declarar-los deserts, es podran concedir fins a un màxim de sis accèssits de 500.000 pessetes (3.005,06 euros) cada un.
  
Setena. Aplicació de les bases
  
La participació en aquesta convocatòria implica l'acceptació de totes les seues bases i de la decisió del jurat, al qual correspondrà resoldre els dubtes i reclamacions que es presenten. Les seues decisions últimes seran inapel·lables.